মেট ‘মিম’ গালা

হলিউডের মেট গালা মানে শুধুই ফ্যাশন শো নয়।বিতর্ক থেকে প্রতিবাদ বা আর্থিক তহবিল তৈরি সবটাই জুড়ে থাকে মেট গালার সঙ্গে। নিউ ইয়র্কের মেট্রোপলিটন মিউজিয়াম অফ আর্টস কস্টিউম ইনস্টিটিউটের উদ্যোগে প্রতি বছরই এই শো আয়োজিত হয়। প্রথা ভাঙাটাই মেট গালার  দস্তুর।করোনা কালে গত দু বছর হলিউডের সবথেকে বড় ফ্যাশন ইভেন্ট মেট গালা থেকে বঞ্চিত হয়েছিলেন বিশ্বের ফ্যাশনিয়েস্তারা। এ বছর অবশ্য পুরোটাই যেন সুদে- আসলে পুষিয়ে দিয়েছেন সেলিব্রেটিরা। কিম কার্দাশিয়ান থেকে  শুরু করে ড্যান লেভি, কেন্ডেল জেনার, জেনেফার লোপেজ, রিহানা সকলেই ফের একবার নিজের নিজের ফ্যাশন সেন্সের পরিচয় দিয়ে চমকে দিয়েছেন।

আরও পড়ুন : ভুতের সাথে লড়াই,পুরস্কার এক লক্ষ

কিম কার্দাশিয়ানের অল ব্ল্যাক ড্রেসই হোক বা র্যাপার লিল নাস এক্স-এর গোল্ডেন আউটফিট এই দুই এই বছরের সেলিব্রেটিদের ফ্যাশন সেন্সের নজির হয়ে রইল। নেটিজেনের আলোচনার কেন্দ্রেও রয়েছেন তারা দুজনই।  মিট গালার ফ্যাশনের পাগলপন্তী প্রতিবছরই মিম মেকারদের মিম তৈরির রসদ জোগায়। এই বছরও তার ব্যতিক্রম হল না।

কিমের অল ব্ল্যাক আউটফিট দেখে কারুর মনে হয়েছে করোনা সংক্রমণ রোধে নতুন ধরনের পিপিই হতে পারে কিমের এই ফ্যাশনেবল পোশাক। কেউ বা মিট গালায় সেলিব্রটিটেদের ফ্যাশন সেন্সের সঙ্গে করোনা কালীন ওয়ার্ক ফ্রম হোমের কর্মচারীদের জামা- কাপড়ের মিল পাচ্ছেন।

এই সোশ্যাল সাইটে মিট গালার ফ্যাশন সেন্স রীতিমতো ট্রেন্ডিং। এমন একটা হলিউডি ইভেন্টে ভারতের রণবীর সিং-কে ডাকা হয়নি বলে বেজায় খেপে গেছেন ভারতীয়রা! মজার ছলের তাঁরা বলছেন দেশে এমন একজন ফ্যাশনদুরস্ত সেলিব্রেটি থাকতে তাঁকে ডাকা উচিত ছিল মিট গালার। আসলে রণবীরের ইউনিক ফ্যাশন সেন্স সব সময়ই আলোচনার কেন্দ্রে থাকে। সেই কারণেই বীরের কথা মনে পড়ে গেছে অনেকেরই। তাই নিয়ে রীতিমতো মিমও তৈরি হয়েছে আর তা শেয়ারও হচ্ছে।